Zastupnici zaboravili da su u eteru: Kaknjo zaspao tokom online sjednice

Današnja online sjednica Zastupničkog doma Parlamenta Federacije BiH može se okarakterisati i kao svojevrsni šou program, s obzirom na brojne, u najmanju ruku neobične situacije kojima su uživo svjedočili svi oni koji su pratili rad Parlamenta.

Već smo ranije pisali o izjavama poput “opali mu čvoku”, “bolje biti ministar, nego ne biti”, a bilo je i onih koji su tokom zasjedanja čak i zaspali. Kako piše Facebook stranica “Ovo je Tuzla”, ono što se moglo vidjeti moglo bi se definisati kao “bilo bi smješno da nije žalosno”. Naime kako navode, Suad Kaknjo, zastupnik Stranke demokratske akcije (SDA), u direktnom zasjedanju pred kamerom je spavao zavaljen u fotelju.

Očigledno da se zastupnici nisu baš najbolje snašli u “novom formatu” sjednica, pa su s vremena na vrijeme zaboravili da su u eteru.